STARK โรคเลื่อน! ขอส่งงบปี 65 ก่อน 21 เม.ย.นี้ หลุดแน่ SET100
STARK โรคเลื่อน! ขอ ตลท. ส่งงบปี 65 ภายใน 21 เม.ย.66 จากเดิมกำหนด 31 มี.ค.66 ส่อแววพ้น SET100 หลังปลดเครื่องหมาย SP ไม่ทันสิ้นเดือนมี.ค.66 ตามหลักเกณฑ์การจัดทำดัชนี
STARK โรคเลื่อน! ขอ ตลท. ส่งงบปี 65 ภายใน 21 เม.ย.66 จากเดิมกำหนด 31 มี.ค.66 ส่อแววพ้น SET100 เหตุปลด SP ไม่ได้
31 มี.ค. 2566

บริษัท สตาร์ค คอร์เปอเรชั่น จำกัด (มหาชน) หรือ STARK แจ้งต่อตลาดหลักทรัพย์แห่งประเทศไทย (ตลท.) ผู้ถือหุ้น และนักลงทุน ว่า บริษัทมีความจำเป็นต้องนำส่งงบการเงินรวมและงบการเงินเฉพาะกิจการ สำหรับปีสิ้นสุดวันที่ 31 ธันวาคม 2565 ล่าช้ากว่าที่กฎหมายและกฎเกณฑ์ที่เกี่ยวข้องกำหนดไว้ และล่าช้ากว่าที่ได้คาดไว้ก่อนหน้านี้ภายในวันที่ 31 มีนาคม 2566เนื่องจากข้อมูลบางส่วนอยู่ระหว่างการดำเนินงานของบริษัท และการตรวจสอบของผู้สอบบัญชี โดยบริษัทคาดว่าจะสามารถนำส่งงบการเงินดังกล่าวได้ภายในวันที่ 21 เมษายน 2566
อย่างไรก็ตาม จากกรณีที่ STARK ถูกสั่งห้ามการซื้อขาย ตั้งแต่วันที่ 1 มีนาคม 2566 เป็นต้นมา สืบเนื่องจากไม่สามารถส่งงบการเงินได้ทันตามกำหนดระยะเวลานั้น หาก STARK ยังถูกสั่งห้ามการซื้อขายจนถึงสิ้นเดือนมีนาคม 2566 และยังไม่สามารถส่งงบได้อีกจนอาจถูกห้ามการซื้อขายต่อเนื่อง ตลาดหลักทรัพย์ฯ จะดำเนินการพิจารณานำ STARK ออกจากการคำนวณในดัชนี SET100 โดยจะแจ้งวันมีผลล่วงหน้าก่อน 3 วันทำการ ซึ่งเป็นไปตามหลักเกณฑ์การจัดทำดัชนี